Okresná prokuratúra Senica 
Janka Kráľa 735, 905 45 Senica 	

Sp. zn. : Pv 749/12/2205	Senica, 28.5.2015
EEČ : 2-19-41-2015

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 4.2.2013, spisová značka Pv 749/12/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14.09.2012 o 14II.triedy číslo 500 v kilometri 13,840 a II. Triedy číslo 590 Šaštín - Senica - XXXXX viedla nákladné motorové vozidlo značky Peugeot Boxer s evidenčným číslom XXXXX, pričom pri vchádzaní do križovatky z vedľajšej cesty č. 590 nedala prednosť v jazde motocyklu zn. Aprilia s evidenčným číslom XXXXX, ktorý viedol XXXXX, jazdiacemu po ceste č. 500, čím porušila § 20 odsek 1 zákona č. 8/2009 Z. z. o cestnej premávke. XXXXX v snahe zabrániť zrážke strhol riadenie motocykla vľavo, aj napriek tomu došlo k vzájomnej zrážke vozidla s motocyklom, pri ktorej vodič XXXXX spadol na zem a šmýkal sa až do priekopy, pričom utrpel zlomeninu 5. prsta pravej nohy, tržnú ranu na pravej nohe s dĺžkou cca 5 cm a pomliaždenie päty ľavej nohy s dobou liečenia do 01.10.2012. 

Uznesením prokurátora Okresnej prokuratúry Senica zo dňa 4.2.2013, spisová značka Pv 749/12/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátorky Okresnej prokuratúry v Senici sp. zn. Pv 749/12/2205 zo dňa 04.02.2013 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre prečin ublíženia na zdraví podľa § 158 Trestného zákona, pričom jej bola určená skúšobná doba v trvaní 2 roky, ktorá začala plynúť právoplatnosťou uznesenia o podmienečnom zastavení trestného stíhania, t. j. od 15.02.2013.             

Po uplynutí skúšobnej doby som z jednotlivých vyžiadaných správ zistila, že obvinená XXXXX sa v určenej skúšobnej dobe nedopustila žiadneho protiprávneho konania, nebola odsúdená, nebola prejednávaná pre priestupok a v mieste bydliska požíva dobrú povesť. 

Z uvedeného je teda zrejmé, že obvinená XXXXX v skúšobnej dobe viedla riadny život a vyhovela uloženým podmienkam, preto som podľa § 217 odsek 1 Trestného poriadku rozhodla o jej osvedčení v skúšobnej dobe podmienečného zastavenia trestného stíhania.

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Anna Funková
prokurátorka